ছেলে, ছেলে-বৌ-এর ছুটি প্রায় ফুরোবার মুখে। রাত্রে বিনতা বিরিয়ানীটা রেঁধেছিল খাসা। লোভে পড়ে কিঞ্চিৎ বেশীই খেয়ে ফেললেন পরেশবাবু। খাওয়া দাওয়া চুকলে ম্যাটিলডা শুরু করল তার প্রফেশানের হাজার ইণ্টারেস্টিং কেস হিস্ট্রি। সভাভঙ্গঁ হতে হতে রাত বারোটা। ‘গুড নাইট!’ বলে ম্যাটিলডা তার সকালের কোষ্ঠৌষধ নিয়ে বিদায় নিলো। বিনতা আর ছেলের চোরা চাপা চোখ হাসাহাসি নজর এড়ালো না পরেশবাবুর। পাত্তা না দিয়ে তিনি শোবার উদ্যোগ নিলেন।